
ПРОКУРАТУРА НА РЕПУБЛИКА БЪЛГАРИЯ

РАЙОННА ПРОКУРАТУРА РАЗГРАД
PAGE  

.
Районна прокуратура – гр. Разград 

Обявява конкурс за заемане на свободна щатна бройка за длъжността „Системен администратор“, код по НКПД 2522 6001, в звено „Информационно и техническо обслужване“, с място на работа: съдебния район на РП-Разград, при условията на чл.67 ал.1 т.1 от КТ.

Конкурсът ще се проведе с кандидати, които отговарят на следните
Общи изисквания:

Кандидатът да е лице, което:

- е български гражданин; гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария; 

-
е навършило пълнолетие;

-
не е поставено под запрещение;
- не е осъждано на лишаване от свобода за умишлено престъпление от общ характер;
-
не е лишено по съответен ред от право да заема определената длъжност;

- да отговаря на изискванията за несъвместимост по чл.340а, ал.2 от ЗСВ;
- има висше образование с образователно-квалификационна степен "бакалавър" в едно от следните направления:

•
Математика, информатика и компютърни науки;

•
Комуникационна и компютърна техника;

•
Електротехника, електроника и автоматика; 

-
има трудов стаж не по-малко от 3 години;
- 
притежава необходимите професионални и нравствени качества.
Описание на длъжността:
-
подпомагане на административния ръководител на прокуратурата при въвеждането и използването на информационните технологии;

-
осигуряване на програмното обезпечаване и техническото състояние на компютърната техника;

-
участие в интегрирането на информационните системи на прокуратурата и информационните системи на други ведомства;

-
осъществяване на обучението на прокурорите и съдебните служители при работа с компютърна техника и програмни продукти;

-
подпомагане на административния ръководител на прокуратурата в събирането и обобщаването на статистическата информация;

-
изготвяне на план и мерки за вътрешна информационна сигурност за одобрение от административния ръководител.

-
изпълнява и други задължения, възложени от административния ръководител и заместниците му при Районна прокуратура - Разград.
Необходими документи: Кандидатите за длъжността подават лично или чрез пълномощник заявление за участие в конкурса в срок от 30 дни от деня, следващ датата на  публикуване на обявлението. Към заявлението /по образец/ се прилагат:


•
Автобиография – тип CV;

•
декларация от кандидата за обстоятелствата по чл.91 ПАПРБ /по образец/;

•
заверени преписи от документи за придобита образователно-квалификационна степен;

•
заверени преписи от документи, удостоверяващи продължителността на трудовия стаж и професионален опит; 

•
медицинско свидетелство за работа;

•
медицинско свидетелство, издадено в резултат на извършен медицински преглед, че лицето не страда от  психично заболяване;

•
други документи по преценка на кандидата.

Декларация по чл.92 ал.1 от ПАПРБ се подава от лицето, избрано в конкурсната процедура.

Не се изисква представяне на свидетелство за съдимост, тъй като същото ще бъде получено служебно по електронен път от Министерство на правосъдието /МП/. При неиздаване на електронно свидетелство за съдимост от МП, ще бъде изискано от кандидатите да представят такова, издадено по общоустановения ред.

Място на подаване на документите: 

-
гр. Разград, бул.“Бели Лом“ № 33 ет.2, стая 207 при съдебния администратор на РП-Разград. 
Конкурсна процедура: 

Конкурсната комисия разглежда всяко постъпило заявление и преценява, дали са представени всички необходими документи и дали те удостоверяват изпълнението на изискванията за заемане на длъжността. 

До участие в конкурса се допускат кандидатите, които напълно отговарят на изискванията, посочени в обявата.

 Комисията оформя решението си относно допускането на кандидатите за участие и се изготвят списъци на допуснатите и недопуснатите кандидати. В списъка на допуснатите кандидати се посочват датата на провеждане на конкурса, която не може да бъде по – рано от 14 дни от оповестяване на списъка, началния час и мястото на провеждане на конкурса.

 В списъка на недопуснатите до конкурса кандидати се посочват основанията за недопускането им. Списъците се подписват от членовете на комисията и не по – късно от 7 дни след изтичане срока на подаване на заявленията за участие в конкурса се поставят на общодостъпно място на таблото за обявления в сградата на прокуратурата в гр. Разград, бул. „Бели Лом“ № 33 ет.2, както и на Интернет страницата на Районна прокуратура – Разград. Писмено се съобщават на недопуснатите кандидати съображенията за отказа, като изрично се посочи възможността за възражение до административния ръководител в 7-дневен срок от съобщаването му.

Конкурсът се провежда по същия начин и когато допуснатия кандидат е само един.

Конкурсът и оценяването на кандидатите ще се  извърши на следните етапи:

-
Писмен изпит в тестова форма за проверка на професионалната подготовка. 

•
Тестът съдържа 30 въпроса, а всеки правилен отговор носи 1 точка, независимо от сложността си. Максимален възможен резултат – 30 т.

До следващ етап на конкурса ще бъдат допуснати кандидатите, получили не по-малко от 15 точки.

-
Събеседване с кандидатите по предварително подготвени 10 въпроса, еднакви за всички. На този етап ще се преценяват познания по нормативната уредба, регламентираща дейността, Етичния кодекс на съдебните служители и Правилника за администрацията на Прокуратура на РБ; Лична мотивация за работа в РП-Разград,  визия на кандидата за изпълнение на длъжността.

Комисията ще оценява отговорите на въпросите по точкова система, като всеки отговор може да донесе максимум 6 точки. Максималният възможен резултат е 60 т.  

Резултатът от събеседването е средноаритметично число от точките на членовете на комисията.  

След събеседване с всички допуснати кандидати се класират само кандидатите, събрали поне половината /30т./ от максимално възможния брой точки. За останалите кандидати се провежда оценяване, но не се извършва класиране.

Общата оценка на кандидатите от конкурса се формира като сбор от точките, получени от писмения изпит и събеседването. В случай, че кандидати получат еднакъв брой точки, предимство има този, който е получил по-висок брой точки на писмения изпит.
Длъжностна характеристика за конкурсната длъжност, ще бъде на разположение на кандидатите за запознаване при подаването на документи.

Всички съобщения във връзка с конкурса ще бъдат обявявани на информационното табло  в гр.Разград, на бул.“Бели Лом“ № 33, ет.II, както и на интернет страницата  на РП-Разград- https://www.prb.bg/bg/rprazgrad/konkursi; 

За  повече информация: тел. 084/640 201.
гр. Разград 7200,  ул. „Бели Лом” № 33, тел: 084/640 203, факс: 084/640 205, e-mail: rprazgrad@rz.prb.bg
гр. Разград 7200,  ул. „Бели Лом” № 33, тел: 084/640 203, факс: 084/640 205, e-mail: rprazgrad@rz.prb.bg

